पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमित समेत अन्य मरीजों को बेहतर चिकित्सा सुविधा देने का दम भरने वाला जिले का सबसे बड़ा सआदत अस्पताल का दम निकल गया है। पर्याप्त ऑक्सीजन नहीं होने से दोपहर 2 बजे से नए मरीजों को भर्ती नहीं किया गया। वहीं शाम को 10 मरीजों को जबरन डिस्चार्ज कर दिया गया। इससे मजबूरन मरीजों और तीमारदारों को भगवान भरोसे घर लौटना पड़ा।
ज्ञात रहेगी इन दिनों जिले भर में कोरोना संक्रमित की संख्या तेजी से बढ़ती जा रही है। इसके चलते अधिकांश कोरोना पॉजिटिव मरीज जिला मुख्यालय स्थित सआदत अस्पताल पहुंच रहे हैं। इसके चलते सआदत अस्पताल में मरीजों की संख्या भी दिनोंदिन बढ़ती जा रही है।
इससे बुधवार दोपहर को ही अस्पताल के सभी बेड भर गए। इसके चलते ऑक्सीजन की भी कमी बन गई। हालात इस कदर बिगड़े कि अस्पताल में दोपहर 2 बजे से ही नए मरीजों को भर्ती करना बंद कर दिया। इससे भर्ती होने के इंतजार में खड़े मरीजों और तीमारदारों में आक्रोश फैल गया।
मामला ज्यादा बढ़ा दो मौके पर भाजपा नेता नरेश बंसल समेत अन्य लोग भी मौके पर पहुंचे और अस्पताल प्रबंधन से बातचीत की, लेकिन अस्पताल प्रबंधन ने बेड खाली नहीं होने का हवाला देकर नए मरीज भर्ती करने से हाथ खड़े कर दिए। मरीजों को भर्ती करने को लेकर दोपहर 2 बजे से चला यह घटनाक्रम करीब 2 घंटे तक चलता रहा, लेकिन मरीजों के पक्ष में कोई समाधान नहीं निकला। आखिरकार मरीजों तीमारदारों को के मजबूर होकर घर निराश होकर लौटना पड़ा।
शाम को भी किया मरीजों को जबरन डिस्चार्ज
ऑक्सीजन की कमी बताकर अस्पताल प्रबंधन ने शाम करीब 6 बजे करीब 10 मरीजों को जबरन डिस्चार्ज कर दिया। इसको लेकर मरीजों व तीमारदारों ने काफी नाराजगी जताते हुए बाहर निकलने से मना कर दिया, लेकिन अस्पताल प्रबंधन ने उन्हें जबरन बाहर निकाल दिया। इस दौरान कुछ तीमारदारों ने कहा कि कोरोना की स्थिति बिगड़ते हुए करीब 1 माह हो गया, लेकिन ऑक्सीजन की पर्याप्त व्यवस्था अभी तक भी नहीं कर पाए। यह सबसे बडी नाकामी है।
क्या कहते है मरीज:
निवाई से रैफर होकर आई मरीज मंजू देवी ने बताया कि उसे ऑक्सीजन की जरूरत है। इसके बावजूद यहां पर तो नहीं जा रहा है। लांबा चेतनपुरा निवासी महेश कुमार, टोंक के कपिल विजय आदि ने बताया कि उन्हें भी ऑक्सीजन की जरूरत है, लेकिन अस्पताल प्रबंधन ने भर्ती करने के लिए मना कर दिया। अब हमारा ईलाज भगवान भरोसे है। बेहतर चिकित्सा सुविधा उपलब्ध कराने का दावा करने वाला जिले का सबसे बड़ा अस्पताल ही दम तोड़ रहा है।
किशनगढ़ से सिलेंडर नहीं आने से बने ये हालात:
सआदत अस्पताल के उप नियंत्रक डॉक्टर बी एल मीणा ने बताया कि दोपहर को अस्पताल के बेड फुल हो गए थे। वहीं शाम तक भी किशनगढ़ से आने वाले 50 ऑक्सीजन के सिलेंडर नहीं आने से करीब आठ -10 मरीजों को डिस्चार्ज करना पड़ा । यह वह मरीज थे जिनका ऑक्सीजन लेवल खतरे से बाहर था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn